यूपी दिवस पर सरला की तरह ही प्रदेश के सभी जिलों से आए कारीगरों ने अपने हस्तशिल्प उत्पादों और कलाकृतियों के स्टॉल लगाकर अपने हुनर को सरकार से सामने लाया। लखनऊ के अवध शिल्प ग्राम में यूपी दिवस की शुरूआत पर भारत के उपराष्ट्रपति एम वेंकैया नायडू व मुख्यमंत्री योगी आदित्यनाथ भी मौजूद रहे। इस मौके पर मुख्यमंत्री योगी आदित्यनाथ ने 'एक जनपद-एक उत्पाद' योजना की शुरुआत की। इस योजना का उद्येश्य पुराने उद्योगों को बढ़ावा देना है और हर जिले के छोटे-छोटे उद्योगों को प्रोत्साहन देना। ताकि यहां के जो युवा हैं वो पलायन न करें। दो दिवसीय यूपी दिवस में दूर-दूर से लोककलाकार व हस्तकला के कारीगर शमिल हुए।